|  |
| --- |
| 22.6.2021 |

# Sääksjärven yläkoulun toimintalinjauksia, johdettu keskusteluista vesoissa k-2021

## Oppilaan kohtaaminen

* Ennakkoluuloton, kunnioittava ja arvostava kohtaaminen
* Erilaisuuden tiedostaminen ja hyväksyminen, moninaisuus on rikkautta
* Jokainen oppilas ja henkilökunnan jäsen tulee huomatuksi
* Jokainen aikuinen on jokaisen oppilaan tuki ja turva
* Kokonaisvastuu oppilaan koulupäivästä on luokanopettajalla ja luokanvalvojalla
* Pyrimme ensisijaisesti sovittelemaan ja kasvattamaan. Emme unohda muitakaan keinoja

## Vuorovaikutus

* Positiivisella vuorovaikutuksella luodaan oppimista edistävää ilmapiiriä
* Huomataan onnistumiset ja edistymiset
* Vuorovaikutuksen tulee olla ammatillista, johdonmukaista ja yhteiseen ymmärrykseen pyrkivää
* Oman opettajan tunnit, kouluyhteisötaitotunnit, luokanvalvojatunnit

## Pedagogiikka

* Positiivinen pedagogiikka, omien vahvuuksien tunnistaminen ja hyödyntäminen
* Opetamme yksilöistä koostuvaa luokkaa tai opetusryhmää
* Eriyttäminen on opetuksen lähtökohta
* Käytämme monipuolisia opetusmenetelmiä
* Edellytämme työrauhaa, opetamme ja edellytämme hyvää käytöstä
* Turvallinen hyväksyvä ilmapiiri luokassa edistää oppimista
* Suunnittelemme opetusta ja opetamme yhdessä, luokkatasotiimeissä ja/tai aineryhmissä

## Arviointi

* Formatiivisessa arvioinnissa huomataan muutos ja kehittyminen
* Summatiivisessa noudatetaan ops:n arviointikriteerejä
* Arviointiperusteet avataan oppilaille ja huoltajille

## Oppimisen tuki

* Jokainen oppilas tarvitsee tukea; yleistä, tehostettua tai erityistä
* Jokainen opettaja ja ohjaaja antaa tukea
* Opetus tapahtuu ensisijaisesti kotiluokassa. Tarpeen vaatiessa oppilaalla on oikeus ja mahdollisuus pienryhmään
* Kunnalliset intensiivisen tuen luokat toimivat perälautoina

## Viestintä

* Viestimme kunnioittavasti ja asiallisesti virkamiesvastuulla
* Käytämme eri viestinnän kanavia eri tarkoitukseen; sähköposti, wilma, kotisivut, facebook, instagram, whatsapp
* Vastaamme viesteihin kohtuullisen ajan kuluessa, maksimissaan 3 vrk.

Työyhteisö, yhteisöllisyys

* Jokaisella on tärkeä rooli hyvän työilmapiirin ylläpitämisessä
* Yhdessä sovittu tai päätetty luo linjan jokaisen toiminnalle
* Huomataan ja huomioidaan, annetaan tilaa
* Annetaan mahdollisuus kokeilla ja kehittää
* Tuetaan henkilökohtaista kehittymistä
* Jaetaan ja kehitetään osaamista ja annetaan tukea myös muuttuvissa tilanteissa ja mahdollisissa kriiseissä

## Koulun toiminnan painopisteet

* Liikkuva koulu
* Liikuntaluokka
* Vihreä lippu
* Syrjinnästä vapaa koulu
* Sopu-koulu